મરવાનું તો છે. શરીર તો જશે. માના ગર્ભમાંથી જન્મ લીધો, બાળક થયા, કિશોર થઇ ગયા, યુવાન થઈ ગયા, પ્રૌઢ થઇ ગયા; એ બધું થશે. એનું સ્વાગત કરો. સ્વાગત કરો. દરેક અવસ્થાનું. માણસને સફેદ વાળ આવે તો સારું નથી લાગતું, પરંતુ સ્વાગત કરતાં શીખો. ક્યાં સુધી રંગ કરતા રહેશો? તો, માણસની અવસ્થા બદલે છે. આપણે એનો સ્વીકાર નથી કરતા. દેહ તો ધીરે-ધીરે મૃત્યુ તરફ જશે. એ જાણવા છતાં આપણે ઈચ્છીએ છીએ કે અમરપદ પ્રાપ્ત થાય, અમરતા પ્રાપ્ત થાય, શાશ્વતી પ્રાપ્ત થાય.